****

**DAUGAVPILS PILSĒTAS PAŠVALDĪBA**

Reģ. Nr. 90000077325, K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts: info@daugavpils.lv www.daugavpils.lv

**L Ē M U M S**

Daugavpilī

2022.gada 27.janvārī **Nr.45**

(prot. Nr.3, 28.§)

**Par Daugavpils pilsētas 11.pirmsskolas izglītības iestādes likvidēšanu,**

**pievienojot to J.Raiņa Daugavpils 6.pamatskolai**

Pamatojoties uz Izglītības likuma 17.panta trešās daļas 1.punktu, 23.panta otro daļu, Vispārējās izglītības likuma 7.panta otro daļu, likuma „Par pašvaldībām” 21.panta pirmās daļas 8.punktu, un ņemot vērā Valsts pārvaldes iekārtas likuma 15.panta ceturtās daļas 1.punktu, 30.pantu, lai īstenotu efektīvu pašvaldības un tās padotības iestāžu funkciju izpildi, nodrošinātu izglītības pēctecību, kā arī paplašinātu pirmsskolas izglītības iespējas, Daugavpils domes Izglītības un kultūras jautājumu komitejas 2022.gada 27.janvāra atzinumu, atklāti balsojot: PAR – 12 (I.Aleksejevs, A.Elksniņš, A.Gržibovskis, L.Jankovska, I.Jukšinska, V.Kononovs, N.Kožanova, M.Lavrenovs, V.Sporāne-Hudojana, I.Šķinčs, M.Truskovskis, A.Vasiļjevs), PRET – nav, ATTURAS – 1(I.Prelatovs), **Daugavpils dome nolemj:**

1. Ar 2022.gada 1.augustu likvidēt Daugavpils pilsētas 11.pirmsskolas izglītības iestādi, (izglītības iestādes reģistrācijas Nr. 2701901802), pievienojot to J.Raiņa Daugavpils 6.pamatskolai (izglītības iestādes reģistrācijas Nr. 2712903472).

2. Noteikt, ka J.Raiņa Daugavpils 6.pamatskola ir Daugavpils pilsētas 11.pirmsskolas izglītības iestādes tiesību, saistību, funkciju un izglītības programmu pārņēmēja.

3. Daugavpils pilsētas Izglītības pārvaldes vadītājai:

3.1. organizēt Daugavpils pilsētas 11.pirmsskolas izglītības iestādes materiālo vērtību, prasību, saistību un finanšu līdzekļu inventarizāciju un lietvedības nodošanu J.Raiņa Daugavpils 6.pamatskolai;

3.2. nodrošināt attiecīgu J.Raiņa Daugavpils 6.pamatskolas nolikuma grozījumu un Daugavpils pilsētas Izglītības pārvaldes grozījumu iesniegšanu apstiprināšanai Daugavpils domē;

3.3. rakstveidā brīdināt Daugavpils pilsētas 11.pirmsskolas izglītības iestādes vadītāju par Daugavpils pilsētas 11.pirmsskolas izglītības iestādes likvidāciju atbilstoši Darba likuma prasībām;

3.4. nodrošināt domes lēmuma saskaņošanu ar Izglītības un zinātnes ministriju normatīvajos aktos noteiktajā kārtībā;

3.5. īstenot citus pasākumus, kas nepieciešami lēmumā minēto uzdevumu izpildei.

4. Uzdot Daugavpils pilsētas 11.pirmsskolas izglītības iestādes vadītājai informēt Daugavpils pilsētas 11.pirmsskolas izglītības iestādes audzēkņu vecākus, kā arī atbilstoši Darba likuma prasībām rakstveidā brīdināt Daugavpils pilsētas 11.pirmsskolas izglītības iestādes darbiniekus par iestādes likvidāciju.

5. Ar 2022.gada 1.augustu atzīt par spēku zaudējušu Daugavpils pilsētas domes 2021.gada 27.maija lēmumu Nr.306 “Par Daugavpils pilsētas 11.pirmsskolas izglītības iestādes nolikuma apstiprināšanu”.

Domes priekšsēdētājs *(personiskais paraksts)* A. Elksniņš